छत्तीसगढ़: गुरमीत रामरहीम और आसाराम जेल में हैं. बावजूद इसके ढोंगी बाबाओं में लोगों का विश्वास बना हुआ है. अखाड़ा परिषद ढोंगी बाबाओं की लिस्ट जारी कर चुका है बावजूद इसके लोग उनके दरबार में जाते हैं. अंधविश्वास का आलम यह है कि खुद छत्तीसगढ़ के गृह मंत्री राम सेवक पैकरा कंबल वाले बाबा की शरण में शुगर का इलाज कराने जा पहुंचे. वह पैकरा जनसंपर्क यात्रा पर थे. बलरामपुर जिले में गए तो उन्हें कंबल वाले बाबा के बारे में पता लगा. इस बाबा का दावा है कि वह कंबल ओढ़ाकर कानों में मंत्र फूंक दें तो बड़ी से बड़ी बीमारी छू मंतर हो जाती है, शर्त इतनी है कि बाबा के दरबार में पांच दफे आना होता है.